Source: https://artpatch.eu/category/nahradne-plnenie/
Timestamp: 2018-10-22 19:07:10+00:00

Document:
Náhradné plnenie | Chránená dielňa Prvosienka
Zero waste – nákupné tašky
8. októbra 2018 9. októbra 2018
Tašky, vrecká, taštičky … záleží Vám na životnom prostredí? Našu planétu zachováme budúcim generáciám modrú a zelenú, len ak každý z nás priloží ruku k dielu. Po maličkých krokoch môžeme urobiť svet krajší a zdravší. Napríklad tým, že vyprodukujeme menej odpadu.
Šijeme nákupné tašky, vrecká na potraviny s detskými veselými motívmi, pre dámy i pre pánov. Reklamné plastové tašky dnes nahrádzajú originálne látkové tašky. Šijeme na zákazku a aj ako náhradné plnenie povinného podielu pre občanov so zdravotným postihnutím. Tašky rôznych rozmerov, materiálov i farieb od niekoľkých kusov až po stovky precízne vypracovaných tašiek. Naše tašky si našli svoje zákazníčky v obchodnej sieti GATE, ale i v strojárskej výrobnej spoločnosti Esox. Samostatnú kapitolu tvorí kolekcia tašiek s tradičným ľudovým motívom pre dôstojné medzinárodné reprezentovanie Slovenska. A keďže si ctíme prácu našich predkov, z tajomných liptovských truhlíc s pokorou vyberáme pravé domáce plátno utkané našimi starými mamami a šijeme z neho nádherné ľanové vrecká na kváskový chlieb. Prezrite si naše tašky vo fotogalérii alebo v eshope.
plánené vrecko na chlieb s modrotlačou
Radi Vám pripravíme konkrétnu ponuku, stačí vyplniť nasledovný formulár:
Prosím o nezávislú ponuku a bližšie informácie(povinné)
Šijeme pre školy a škôlky
Na zákazku a aj v rámci náhradného plnenia povinného podielu zamestnancov so zdravotným postihnutím v našej chránenej dielni Prvosienka vyrábame na zákazku pre základné školy, materské školy , detské jasle, zdravotnícke a sociálne zariadenia rôzne edukačné pomôcky, hračky, sedacie vaky, deky, obaly na hračky, obaly na knihy či na desiatu, púzdra na perá alebo obliečky do postieľok pre malých škôlkárov. Takto sme vybavili učebnými pomôckami ZŠ s MŠ v obci Štefanov alebo ZŠ s MŠ v Liptovskom Mikuláši či materskú škôlku v Skalici.
korytnačka edukačná
podložka – obal na hračky
obal na hračky
obliečky na perinky škôlka
obal na knihu kolekcia Levanduľa
vitajte pre prváčikov
korytnačka šitá
vitajte domček
myšky na drobnosti
Ak Vás naša ponuka zaujala, radi Vám poskytneme podrobnejšie informácie a vypracujeme nezáväznú cenovú ponuku.
Žiadam o predbežnú ponuku(povinné)
Náhradné plnenie 2015
27. októbra 2013 6. decembra 2015
FAQ ( Náhradné plnenie – zadávanie zákaziek na účely plnenia povinného podielu zamestnávania občanov so zdravotným postihnutím )
Ktorý zákon určuje podmienky zamestávania občanov so zdravotným postihnutím (ZP) a náhradné plnenie?
zákon č.5/2004 Z.z. o službách zamestnanosti
Aký občan sa považuje v tejto súvislosti za občana so zdravotným postihnutím?
ide občana, ktorý je uznaný za invalidného
občan je invalidným vtedy, ak má dlhšie ako jeden rok pre svoj dlhodobo nepriaznivý zdravotný stav pokles schopnosti vykonávať zárobkovú činnosť o viac ako 40% v porovnaní so zdravou fyzickou osobou.
Kedy a koľko je zamestnávateľ povinný zamestnávať invalidných občanov so zdravotným postihnutím (ďalej ZP)?
ak má celkový počet (= priemerný evidenčný počet) zamestnancov za kalendárny rok najmenej 20. Poviný je zamestnávať 3, 2 % občanov so ZP z celkového počtu jeho zamestnancov.
ak zamestnávateľ zamestná občana s poklesom schopnosti vykonávať zárobkovú činnosť vyššou ako 70 %, tak si do povinného podielu započítava takéhoto zamestnanca, ako keby zamestnával 3 občanov s poklesom schopnosti vykonávať zárobkovú činnosť do 69 %.
Aká je výška odvodu štátu za neplnenie povinného podielu?
Výška odvodu za každého občana, ktorý chýba do splnenia povinného podielu počtu občanov so zdravotným postihnutím, je 0,9- násobok celkovej ceny práce
Pre rok 2015 je celková cena práce Štatistickým úradom stanovená na 1132.96 €
Výška povinného odvodu na započítanie 1 ZP občana pre rok 2015: (0,9x 1132.96 €) =1019.664 €
Náhradné plnenie - zadávanie zákaziek
Povinnosť zamestnávať občanov so zdravotným postihnutím vo výške povinného podielu môže podľa § 64 zamestnávateľ plniť aj zadaním zákazky chránenej dielni v danom kalendárnom roku (nedá sa uplatniť spätne)
Aká musí byť výška zákazky?
Výška zákazky na započítanie jedného občana so zdravotným postihnutím je 0, 8-násobok celkovej ceny práce
Výška zákazky na započítanie 1 ZP občana pre rok 2013: (0,8 x 1057,24 €) = 906 €
Náhradné plnenie v roku 2015 je teda o 113 € za každého jedného občana so ZP výhodnejšie než platenie povinného odvodu štátu.
Všetky reklamné predmety a darčeky v chránenej dielni Prvosienka priamo vyrábame, preto si môžete náhradné plnenie uplatniť v 100% výške fakturovanej sumy.
[CP_CALCULATED_FIELDS id=”7″] Zákon č. 5/2004 Z.z. o službách zamestnanosti – súvisiace paragrafy
d) zamestnávať občanov so zdravotným postihnutím, ak zamestnáva najmenej 20 zamestnancov a ak úrad v evidencii uchádzačov o zamestnanie vedie občanov so zdravotným postihnutím, v počte, ktorý predstavuje 3, 2 % z celkového počtu jeho zamestnancov.
(2) Zamestnávateľovi, ktorý zamestnáva občana so zdravotným postihnutím, ktorý má pre dlhodobo nepriaznivý zdravotný stav pokles schopnosti vykonávať zárobkovú činnosť vyšší ako 70 %, si na účely plnenia povinného podielu zamestnávania zamestnancov so zdravotným postihnutím podľa odseku 1 písm. d) započítava, ako keby zamestnával troch takých občanov.
(3) Celkový počet zamestnancov na účely odseku 1 písm. d) je priemerný evidenčný počet zamestnancov vo fyzických osobách za kalendárny rok. Do celkového počtu zamestnancov sa nezapočítavajú príslušníci Policajného zboru, príslušníci Slovenskej informačnej služby, príslušníci Národného bezpečnostného úradu, príslušníci Zboru väzenskej a justičnej stráže, príslušníci Hasičského a záchranného zboru, príslušníci Horskej záchrannej služby, colníci a profesionálni vojaci, ktorí vykonávajú štátnu službu podľa osobitných predpisov, 60b) a zamestnanci, ktorí plnia úlohy zamestnávateľa v zahraničí.61)
(4) Zistený počet občanov so zdravotným postihnutím, ktorých je zamestnávateľ povinný zamestnávať, a skutočný počet občanov so zdravotným postihnutím, ktorých zamestnávateľ zamestnáva, sa zaokrúhľuje na celé čísla od 0, 5 vrátane smerom nahor.
(5) Výška zákazky na započítanie jedného občana so zdravotným postihnutím je 0, 8-násobok celkovej ceny práce podľa § 49 ods. 4 vypočítanej z priemernej mzdy zamestnanca v hospodárstve Slovenskej republiky za prvý až tretí štvrťrok kalendárneho roka, ktorý predchádza kalendárnemu roku, v ktorom zamestnávateľ plní povinnosť podľa § 63 ods. 1 písm. d) zadaním zákazky. Výsledná suma vypočítaná podľa prvej vety sa zaokrúhľuje na euro nadol.
(7) Na započítanie počtu občanov so zdravotným postihnutím podľa § 63 ods. 1 písm. d), ktorých si zamestnávateľ môže započítať, je potrebné odobrať tovar alebo prijať službu vo výške podielu celkovej sumy platieb za odobratý tovar alebo prijaté služby v kalendárnom roku, za ktorý týmto spôsobom zamestnávateľ plní povinnosť podľa § 63 ods. 1 písm. d), po započítaní alebo nezapočítaní dane z pridanej hodnoty do ceny odobratých tovarov alebo prijatých služieb podľa odseku 6 a výškou zákazky podľa odseku 5. Výsledná hodnota vypočítaná podľa prvej vety sa zaokrúhľuje na celé čísla od 0, 5 vrátane smerom nahor.
(8) Ak chránená dielňa alebo chránené pracovisko, ktoré zriadil občan so zdravotným postihnutím, ktorý prevádzkuje alebo vykonáva samostatnú zárobkovú činnosť, realizujú činnosti spojené s nákupom a predajom výrobkov, ktoré nezhotovujú, na účely odseku 7 sa zamestnávateľovi, ktorý odoberá takéto výrobky, započítava výška 10 % peňažného plnenia bez započítania dane z pridanej hodnoty.
(1) Zamestnávateľ, ktorý nezamestnáva určený povinný podiel počtu občanov so zdravotným postihnutím na celkovom počte svojich zamestnancov podľa § 63 ods. 1 písm. d), je povinný najneskôr do 31. marca nasledujúceho kalendárneho roka odviesť na účet úradu za každého občana, ktorý mu chýba do splnenia povinného podielu počtu občanov so zdravotným postihnutím, odvod vo výške 0, 9-násobku celkovej ceny práce podľa § 49 ods. 4 vypočítanej z priemernej mzdy zamestnanca v hospodárstve Slovenskej republiky za prvý až tretí štvrťrok kalendárneho roka, ktorý predchádza kalendárnemu roku, za ktorý zamestnávateľ tento odvod odvádza. Výsledná suma vypočítaná podľa predchádzajúcej vety sa zaokrúhľuje na euro nadol.
(2) Ak úrad viedol v evidencii uchádzačov o zamestnanie občanov so zdravotným postihnutím len časť kalendárneho roka, odvod podľa odseku 1 sa znižuje o sumu, ktorá je súčinom 0, 3-násobku celkovej ceny práce podľa § 49 ods. 4 vypočítanej z priemernej mzdy zamestnanca v hospodárstve Slovenskej republiky za prvý až tretí štvrťrok kalendárneho roka, ktorý predchádza kalendárnemu roku, za ktorý zamestnávateľ odvod podľa odseku 1 odvádza, polovice počtu mesiacov, počas ktorých úrad v evidencii uchádzačov o zamestnanie neviedol občanov so zdravotným postihnutím počas kalendárneho roka, za ktorý zamestnávateľ neplnil povinný podiel počtu občanov so zdravotným postihnutím a počtu občanov so zdravotným postihnutím chýbajúcich do splnenia povinného podielu podľa § 63 ods. 1 písm. d).
Náhradné plnenie? Nepríjemná povinnosť ako splniť literu zákona, alebo…
17. októbra 2013 14. novembra 2015
“Spoločnosť alebo firma, ktorá zamestnáva viac ako 20 zamestnancov je povinná, podľa Zákona č. 5/2004 o službách zamestnanosti, zamestnávať 3,2 % zdravotne postihnutých občanov. Ak tak neurobí, musí za každého takéhoto chýbajúceho zamestnanca zaplatiť odvody štátu za neplnenie si povinného podielu zamestnávania občanov so zdravotným postihnutím. Druhou možnosťou je využiť náhradné plnenie a zadať zákazku alebo odobrať výrobky a služby chránenej dielne, ktorá zamestnáva ľudí so zdravotným postihnutím, od občana so ZŤP alebo od zamestnávateľa, ktorého zamestnaci sú občanmi so ZŤP.”
“Filantropia je jedna z modernejších foriem darcovstva, označujúca darcovstvo, ktoré sa snaží riešiť problémy spoločnosti podporou vzdelávania, inovácií a rozvojom schopností ľudí, aby si boli schopní sami pomôcť, a neboli odkázaní na almužny. Snaží sa podporiť tie schopnosti ľudí, ktoré im pomôžu naštartovať proces, ktorý im pomôže k vyššej kvalite života. V ideálnom prípade sa snaží selektívne riešiť problémy spoločnosti tak, aby boli spravodlivejšie a lepšie.”
“Moderná firma si uvedomuje svoju spoločenskú zodpovednosť a okrem obchodných cieľov má stanovené i sociálne ciele. Hľadá spôsob, ako časť svojho zisku venovať späť komunite, v ktorej pôsobí.”
Zadaním zákazky pre chránenú dielňu Prvosienka podporíte štyri zdravotne ťažko postihnuté žienky a ich rodiny. Vaša investícia však nebude almužnou, ale investíciou. Budú môcť využívať svoje zručnosti, vzdelávať sa, budovať si sebavedomie a vďaka tomu viesť plnohodnotný život.
Vyrábame precízne vypracované, originálne hand made výrobky z textilu. Firemné reklamné darčeky z našej dielne výrazne vynikajú medzi bežnými katalógovými sériovo vyrábanými reklamnými predmetmi z dovozu. Milými a užitočnými drobnosťami z našej dielne budete dôstojne reprezentovať svoju firmu doma i v zahraničí. Pripravili sme pre Vás ucelenú kolekciu reklamných predmetov Slovakia v našom e-shope.
Viac o náhradnom plenení a jeho výpočte
Húsky plnené bylinkami
Húska v modrotlači
Kľúčenka Slovakia
Bábiky v modrotlači
Bábika Jánošík
Zásterka Slovakia
Tašky Slovakia
vankúš Slovakia
Anjeliky, jeden za najobľúbenejších produktov

References: § 64
 § 49
 § 63
 § 63
 § 63
 § 63
 § 49
 § 49
 § 63